Diari Oficial de la Generalitat Valenciana


Sumari del DOGV 6754, del 16-04-2012 (2012/3446)

RESOLUCIÓ de 3 d'abril de 2012, de la directora de l'Agència Valenciana de Mobilitat, per la qual es convoquen proves per a l'obtenció del carnet de conductor de taxi en les àrees de prestació conjunta d'Alacant i Castelló.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6754

Data del DOGV
:   16-04-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/3446


Data del document
:   03-04-2012

Organisme emissor
:   Agència Valenciana de Mobilitat

Tipus de document
:   Resolució

RESOLUCIÓ de 3 d'abril de 2012, de la directora de l'Agència Valenciana de Mobilitat, per la qual es convoquen proves per a l'obtenció del carnet de conductor de taxi en les àrees de prestació conjunta d'Alacant i Castelló. [2012/3446]  
L'article 49 de la Llei 6/2011, d'1 d'abril, de la Generalitat, de Mobilitat de la Comunitat Valenciana, establix que els titulars que presten el servici personalment, i els que ho facen en virtut de la relació laboral, hauran de complir entre altres el requisit de la capacitació professional obtingut d'acord amb el procediment reglamentàriament establit.  
  
El punt 4 de la disposició transitòria d'eixa mateixa llei establix que, mentre no es desenrotllen reglamentàriament els requisits i la forma d'obtenció de la capacitació professional, el carnet del taxi serà considerat com a tal als efectes oportuns.  
La Resolució de 7 de gener de 1997, de la Direcció General de Transports (DOGV núm. 2908, de 14 de gener), establix que les proves per a l'obtenció del carnet de conductor en les àrees de prestació conjunta de la Comunitat Valenciana seran convocades per l'òrgan competent.  
La Resolució de 30 de març de 1998, dictada per eixa mateixa Direcció General (DOGV núm. 3233, de 30 d'abril), establix que les proves seran convocades amb una periodicitat mínima de dos vegades a l'any, i fer possible la realització de convocatòries extraordinàries.  
Les esmentades resolucions van ser adoptades en virtut de les competències atribuïdes a la Direcció General de Transports en virtut de l'Orde de la Conselleria d'Obres Públiques, Urbanisme i Transports, de 20 de desembre de 1996 (DOGV núm. 2902, de 3 de gener de 1997).  
Atés el que s'ha exposat i de conformitat amb l'article 23 dels Estatuts de l'Entitat Pública de Transport Metropolità de València, i l'article 44 de la Llei 6/2011, d'1 d'abril, de la Generalitat, de Mobilitat de la Comunitat Valenciana, resolc:  
  
Primer  
Convocar la realització de les proves per a l'obtenció del carnet de conductor de l'àrea de prestació conjunta d'Alacant i de l'àrea de prestació conjunta de Castelló.  
Les proves per a l'obtenció del carnet de conductor de les distintes àrees de prestació conjunta es realitzaran en el dia, a l'hora i al lloc indicats en l'apartat A) de l'annex d'esta resolució.   
  
Segon  
El tribunal qualificador estarà format pels membres indicats en l'apartat B) de l'annex d'esta resolució.  
  
Tercer  
Les sol·licituds es podran presentar entre els dies 10 al 30 del mes immediatament anterior a la data d'examen, els dos inclosos, al Registre de l'Agència Valenciana de Mobilitat o per qualsevol de les formes establides en l'article 1 del Decret 130/1998, de 8 de setembre, del Consell de la Generalitat Valenciana. Les sol·licituds que es presenten a través de les oficines de Correus s'hauran d'entregar en sobre obert perquè puguen ser segellades pel funcionari de Correus abans de ser certificades.  
  
Quart. Admissió a les proves  
1. Coneixement del castellà per als aspirants que no posseïsquen la nacionalitat espanyola:  
Els aspirants que no posseïsquen la nacionalitat espanyola i del seu origen no es desprenga el coneixement del castellà hauran d'acreditar el coneixement d'este per mitjà del certificat de nivell bàsic d'espanyol expedit per les escoles oficials d'idiomes, o estar en possessió d'una titulació acadèmica espanyola expedida per l'òrgan oficial competent en el territori espanyol.  
2. Per a ser admesos a les proves el personal aspirant haurà de disposar, a més, dels requisits següents:  
a) Estar en possessió del carnet de conduir del tipus B+BTP o superior o homologats.  
b) Haver abonat els drets d'examen.  
3. Una vegada superades les proves per a l'obtenció del carnet de conductor de les distintes àrees de prestació conjunta, així com per a la seua renovació s'haurà d'acreditar no tindre antecedents penals per mitjà del corresponent certificat expedit pel Ministeri de Justícia.  
  
  
Quint  
Documentació que ha d'adjuntar a la sol·licitud:  
a) Una fotocòpia compulsada del document nacional d'identitat.  
  
b) Una fotocòpia compulsada del permís de conduir.  
c) Una foto dimensions de carnet.  
d) Autorització per a sol·licitar el certificat que acredite no tindre antecedents penals, emés pel Ministeri de Justícia.  
e) Un exemplar per a l'administració de l'imprés de pagament dels drets d'examen, amb el certificat mecànic o la firma autoritzada de l'entitat financera col·laboradora.  
  
Sext  
El procediment i els terminis per a l'exposició de llistes provisionals i definitives, el desenrotllament, contingut i programa de les proves, així com els resultats dels exàmens, s'ajustaran al que establix l'annex I de la Resolució de 30 de març de 1998, de la Direcció General de Transports, per la qual s'establixen les bases de les proves per a l'obtenció del carnet de conductor de taxi en les àrees de prestació conjunta existents a la Comunitat Valenciana.  
  
Sèptim  
El desenrotllament de les proves consistirà en la contestació de 50 preguntes tipus test.  
La composició de l'examen per matèries serà la següent:  
Bloc A, 15 preguntes.  
Bloc B, 10 preguntes.  
Bloc C, 25 preguntes.  
Per a superar les proves s'haurà d'haver contestat correctament, almenys, un 50% del nombre de preguntes per a les matèries dels blocs A, B i C.  
  
Octau. Relació d'aprovats  
1. Les llistes provisionals de les persones que superen les proves seran exposades al tauler d'anuncis i en la pagina web () de l'Agència Valenciana de Mobilitat, i els examinats disposaran de 15 dies per a presentar per escrit les al·legacions o les reclamacions que consideren oportunes.  
2. El tribunal elaborarà la relació definitiva de la persones que hagen superat les proves, tot això de conformitat amb el que establixen els punts F3 i F4 de l'annex I de la Resolució de 30 de març de 1998, dictada per la Direcció General de Transports (DOGV núm. 3233, de 30 d'abril).  
Esta convocatòria i tots els actes administratius que se'n deriven podran ser impugnats en els casos i en la forma establida en l'article 4.5 dels Estatuts de l'Entitat Pública de Transport Metropolità de València, aprovats per l'Acord del Consell de la Generalitat Valenciana, de 5 d'octubre de 2001, i en els articles 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Tot això sense perjuí que es puguen exercitar qualssevol altres recursos que es crega oportú.  
  
  
  
ANNEX   
  
A) Llocs, dates i horaris de la realització dels exercicis:  
Alacant:  
Dia: 26 de maig de 2012.  
Hora de començament: 09.30 h.  
Lloc: Universitat Miguel Hernández.  
Av. Ferrocarril, s/n  
03708 Elx (Alacant)  
Castelló de la Plana:  
Dia: 26 de maig de 2012.  
Hora de començament: 09.30 h.  
Lloc: Cambra Oficial de Comerç, Indústria i Navegació de Castelló.  
Germans Bou, 79  
12468 Castelló de la Plana  
  
B) Composició del tribunal qualificador.  
Tribunal titular:  
President: F. José Moltó Orduña, cap de l'Àrea Econòmic Administrativa de l'Agència Valenciana de Mobilitat.  
Secretària: Elena Gil Valdés, assessora jurídica de l'Agència Valenciana de Mobilitat.  
Vocal: Adela Juan Navarro, assessora jurídica de l'Agència Valenciana de Mobilitat.  
  
Tribunal suplent:  
President: Gregorio Haro Javaloyes, cap de l'Àrea de Sistemes de Peatge, Comunicacions i Informàtica de l'Agència Valenciana de Mobilitat.   
Secretari: Javier Amo López, responsable del Departament de Comptabilitat de l'Agència Valenciana de Mobilitat.   
Vocal: Julio Rubio Tendero, Àrea d'Estudis i Planificació de l'Agència Valenciana de Mobilitat.  
  
Burjassot, 3 d'abril de 2012.- La directora: Mar Martínez Aparicio.